Korištenje aplikacije OneNote

Kako bi što lakše organizirali nastavne materijale, kako bi na jednom mjestu mogli surađivati i rješavati postavljene zadatke krećemo s korištenjem aplikacije OneNote.

Da bi mogli pratiti nove nastavne sadržaje koje sam za ovaj tjedan pripremio za vas iz popisa predmeta odaberite **Općenito ( General ).**  Na vrhu odaberite **VIŠE** a zatim **Class Notebook. Napominjem da nakon odabira Class Notebook-a treba obavezno PRIČEKATI možda i do 1 minute kako bi se otvorila razredna bilježnica.**

****

U slučaju da je na vašem tabletu instalirana nova aplikacija OneNote pritiskom na Class Notebook otvoriti će se vaša virtualna bilježnica i krenuti ćemo s nastavom.

S lijeve strane virtualne bilježnice imate 3 stavke (Nedavno korišteno.. , Moja bilježnica i bilježnicu razreda) Otvorite bilježnicu razreda.



U slijedećem stupcu sad se nam otvaraju sekcije

**Nastavni sadržaji** – tu vam ja postavljam nove nastavne sadržaje koje ćemo učiti u narednom periodu

**Vaša osobna mapa** – prostor u kojem morate rješavati zadatke koje vam postavljam svaki tjedan

**Prostor za suradnju** – mjesto gdje svi u razredu možemo pisati kako bi riješili neki zadatak

Unutar sekcije **Nastavni sadržaji** otvorite **Informatika** – ta sam za vas pripremio nastavne sadržaje koje morate pročitati, proučiti, (stvari možete samo čitati a nikako mijenjati), naučiti ono najbitnije i riješiti zadatke ako postoje,(a sigurno postoje 😉 ).

Vašu osobnu mapu (ovdje na slici je Patrik Pilat) koristimo kako bi sami vodili bilješke. Tako je stranica **Nastavni materijali** zamišljena da svatko od vas zabilježili one stvari koje smo učili a svakako su bitne za upamtiti – znači ovdje sami vodite zabilješke o onome što učimo, dodajete svoje komentare, podvlačite najbitnije dodajete ono što ste sami pronašli o zadanoj temi, itd.

Stranica **Domaća zadaća** – mislim da vam je jasno, služi za rješavanje svih onih zadataka koji su u nastavnom sadržaju zadani.

Stranica **Zabilješke** - dodana je tu da spremite neke stvari koje ne smijete zaboraviti a ne spadaju baš pod nastave (npr. Dogovor kad ćemo se svi sastati na video konferenciji)

I na kraju sekcija **Prostor za suradnju** – zamišljena je kao mjesto na kojem možemo svi u razredu sudjelovati na nekom zajedničkom projektu



Zadatak – u prostor za suradnju napiši kratki pozdrav